Diari Oficial de la Generalitat Valenciana


Sumari del DOGV 9367, del 22-06-2022 (2022/5735)

RESOLUCIÓ de 15 de juny de 2022, de la Direcció General d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2021-2022 en les universitats que integren el Sistema Universitari Valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9367

Data del DOGV
:   22-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5735


Data del document
:   15-06-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 15 de juny de 2022, de la Direcció General d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2021-2022 en les universitats que integren el Sistema Universitari Valencià. [2022/5735]  
Per l'Ordre 10/2021, de 12 d'octubre, de la Conselleria d'Innovació, Universitats, Ciència i Societat Digital, s'estableixen les bases reguladores per a la concessió de les beques salari lligades a la renda en les universitats que integren el Sistema Universitari Valencià (DOGV 9198, 20.10.2021).  
Mitjançant la Resolució d'1 de desembre de 2021, de la Conselleria d'Innovació, Universitats, Ciència i Societat Digital, es convocaren les beques salari lligades a la renda per a la realització d'estudis universitaris durant el curs acadèmic 2021-2022 en les universitats que integren el Sistema Universitari Valencià.  
Per la Resolució de 29 d'abril de 2022, de la Conselleria d'Innovació, Universitats, Ciència i Societat Digital, es complementa el pressupost de la convocatòria de beques salari lligades a la renda per a la realització d'estudis universitaris durant el curs acadèmic 2021-2022 en les universitats que integren el Sistema Universitari Valencià.  
  
La beca tindrà un import màxim per beneficiari que no serà superior a 6.000 ?. Per a l'alumnat beneficiari de la beca de quantia fixa lligada a la renda, convocada mitjançant la Resolució de 28 de juliol de 2021, de la Secretaria d'Estat d'Educació, per la qual es convoquen beques de caràcter general per al curs acadèmic 2021-2022, per a estudiants que cursen estudis postobligatoris, que, al seu torn, resulten beneficiaris d'aquesta beca salari, l'import de l'ajuda serà de 4.300 ?.  
De conformitat amb el que es preveu en l'apartat seté, punt 1, de la resolució de convocatòria, aquestes beques es concedeixen en règim de concurrència competitiva. Per a la seua concessió, les persones sol·licitants es dividiran en tres grups:  
1. Estudiantat de primer curs de grau.  
2. Estudiantat de segon i superiors cursos de grau.  
3. Estudiantat de màsters habilitants.  
Per a l'estudiantat de primer curs de grau es reservarà un 25 % del pressupost global màxim establit en la convocatòria; per a l'estudiantat de segon i superiors cursos de grau, un 69,3 % i per a l'estudiantat de màsters habilitants, un 5 %. Segons el que s'ha fixat en les bases aprovades per l'Ordre 10/2021, de 12 d'octubre, es reserva un 0,7 % (20 beques màxim) per a l'estudiantat beneficiari de protecció internacional (refugiats, apàtrides, sol·licitants d'asil i assimilats). En el cas que l'import de les beques proposades per a concessió en cada grup no superara l'import global màxim assignat a aquest grup, el sobrant s'assignarà als altres grups segons l'ordre establit anteriorment.  
  
Segons la base tercera de l'Ordre 10/2021, en el cas que l'import de les beques proposades per a concessió superara l'import màxim inclòs en els pressupostos de la Generalitat, les beques s'adjudicaran, en primer lloc, a l'estudiantat que haguera gaudit d'aquesta beca en el curs anterior, i, en segon lloc, a la resta de l'estudiantat.  
  
Així mateix, l'apartat seté, punt 2 de la convocatòria disposa que les beques es concediran en ordre descendent, d'acord amb la nota mitjana obtinguda per l'alumnat proposat per a concessió, en el curs acadèmic anterior o últim realitzat. En aquest supòsit les beques s'adjudicaran fins que s'esgote l'import global màxim previst en la resolució de convocatòria, i quedarà exclòs de la beca l'alumnat la nota mitjana del qual siga inferior a la de l'alumne/a o alumnes on s'esgote l'import global màxim.  
  
En data 9 de juny de 2022 es reuneix la comissió de valoració i selecció establida en la base catorzena de l'Ordre 10/2021 i, de conformitat amb el que es disposa en la base quinzena de l'ordre esmentada, estudia i comprova les sol·licituds i estén acta en què es concreta el resultat de la valoració efectuada.  
La Subdirecció General d'Universitat, Investigació i Ciència, com a òrgan instructor del procediment, eleva la proposta de resolució a la directora general d'Universitats, per a la seua signatura, per la qual cosa, per delegació de la consellera d'Innovació, Universitats, Ciència i Societat Digital, establida en l'apartat desseté de la Resolució d'1 de desembre de 2021, anteriorment esmentada, resolc:  
  
Primer  
Concedir per un import total de 94.887.699,00 ?, sense superar l'import de 48.502.566 - (setze milions d'euros) previstos per a l'exercici pressupostari 2022, la beca salari lligada a la renda a l'alumnat que compleix els requisits establits en la Resolució d'1 de desembre 2021, de la Conselleria d'Innovació, Universitats, Ciència i Societat Digital, per la qual es convoquen les beques salari lligades a la renda per a la realització d'estudis universitaris durant el curs acadèmic 2021-2022 en les universitats que integren el Sistema Universitari Valencià, indicats en els següents annexos:  
- Annex I-A2: estudiantat en situació especial de protecció internacional.  
- Annex I-B1: estudiantat de segon i posteriors cursos de grau, amb beca concedida en el curs 2020/21, i situació especial de violència de gènere.  
- Annex I-B2: estudiantat de segon i posteriors cursos de grau, amb beca concedida en el curs 2020/21.  
- Annex I-C1: estudiantat de segon i posteriors cursos de grau, sense beca concedida en el curs 2020/21, amb situació especial de violència de gènere.  
- Annex I-C2: estudiantat de segon i posteriors cursos de grau, sense beca concedida en el curs 2020/21.  
- Annex I-D2: estudiantat de màster habilitant, amb beca concedida en el curs 2020/21.  
- Annex I-D3: estudiantat de màster habilitant, sense beca concedida en el curs 2020/21, amb situació especial de violència de gènere.  
- Annex I-D4: estudiantat de màster habilitant, sense beca concedida en el curs 2020/21.  
- Annex I-E1: estudiantat de primer curs de grau i amb situació especial de violència de gènere.  
- Annex I-E2: estudiantat de primer curs de grau.  
  
Segon  
Lliurar a cada universitat que integra el Sistema Universitari Valencià l'import de la beca de l'alumnat en les quanties següents:  
  
  
Universitats Total universitats  
Universitat de València-Estudi General (UV) 5.457.000,00 -  
Universitat Politècnica de València (UPV) 2.162.700,00 -  
Universitat d'Alacant (UA) 5.526.800,00 -  
Universitat Jaume I de Castelló (UJI) 1.019.000,00 -  
Universitat Miguel Hernández d'Elx (UMH) 1.552.300,00 -  
Universitat Cardenal Herrera-CEU (UCH) 81.700,00 -  
Universidad Europea de València (UEV) 21.500,00 -  
Universidad Católica de Valencia San Vicente Mártir (UCV) 178.000,00 -  
TOTAL: 15.825.571,00 -  
  
  
Tercer  
Denegar la beca salari lligada a la renda a les persones sol·licitants indicades en l'annex II d'aquesta resolució, per no complir algun o alguns dels requisits establits en la Resolució d'1 de desembre de 2021, de la Conselleria d'Innovació, Universitats, Ciència i Societat Digital, per la qual es convoquen les beques salari lligades a la renda per a la realització d'estudis universitaris durant el curs acadèmic 2021-2022 en les universitats que integren el Sistema Universitari Valencià, i indicar en aquesta relació el motiu de la denegació.  
  
Quart  
Aquesta subvenció es finança amb càrrec a la línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat 2022, dotada amb un import global de 62.040.830 - (trenta-un milions cinc-cents mil euros), i es destina per a la concessió d'aquestes beques un total de 35.740.656 - (setze milions d'euros).  
De conformitat amb l'apartat tercer de la convocatòria, de l'import pressupostat per a l'exercici 2022 es reserven 2.000.000 - (dos milions d'euros), per a l'adjudicació complementària prevista en el punt 3 de la base segona de l'Ordre 10/2021, de 12 d'octubre.  
  
Cinqué  
La relació de sol·licituds de beca estimades i desestimades es publicarà en la pàgina web de la Conselleria d'Innovació, Universitats, Ciència i Societat Digital, que s'indica a continuació:  
https://innova.gva.es/es/web/universidad/becas-salario-ligadas-a-renta.  
  
Sisé  
A l'estudiantat en les situacions especials contemplades en l'ordre de bases, amb la beca concedida, se li notificarà la resolució de manera individualitzada, a través de la carpeta ciutadana.  
  
Seté  
Ordenar la publicació d'aquesta resolució, amb els seus annexos que contenen les relacions de sol·licitants als quals es concedeix o denega la beca salari, en el Diari Oficial de la Generalitat Valenciana.  
  
Huité  
Aquesta resolució produirà efectes des del moment que se signe.  
  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant la consellera d'Innovació, Universitats, Ciència i Societat Digital en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 de juny de 2022.- La directora general d'Universitats: Pilar Ezpeleta Piorno.